alexandrainst/scandi-wiki huggingface dataset:
Gaoth Dobhair

Gaoth Dobhair (á írskum) ella Gweedore (á enskum) er landaøki og sóknarkommuna í vestara parti av greivadømi Donegal í útnyrðingsparti av Írlandi. 

Landaøkið er 26 kilometrar til longdar og 14 kilometrar breitt. Í sóknarkommununi búgva um leið 4000 fólk. 

Størstu bygdirnar eru Croichshlí (Crolly), Dún Lúiche (Dunlewey), An Bun Beag (Bunbeg), Doirí Beaga (Derrybeg) og Cnoc Fola (Bloody Foreland).

Landaøkið liggur í tí partinum av landinum, har fólk í høvuðsheitum tosa gæliskt. Hesi økini í Írlandi kallast Gaeltacht.

Kend fólk 
 Clannad 
 Moya Brennan
 Enya

Listi yvir bygdir í økinum 
 An tArd Donn (Arduns)
 Ard na gCeapairí (Ardnagappery)
 Baile an Droichid (Ballindrait)
 An Baile Láir (Middletown)
 An Bun Beag (Bunbeg)
 Bun an Inbhir (Bunaninver)
 Bun an Leaca (Brinalack ella Brinaleck)
 An Charraic (Carrick)
 Carraig an tSeascain (Carrickataskin)
 Cnoc an Stolaire (Knockastolar)
 Cnoc Fola (Bloody Foreland)
 Coitín ella An Choiteann (Cotteen)
 Croichshlí ella Croithlí (Crolly)
 Dobhar (Dore)
 Na Doirí Beaga ella Doire Beag (Derrybeg)
 Dún Lúiche (Dunlewey)
 Glaise Chú (Glasserchoo)
 Glaiseach ella An Ghlaisigh (Glassagh)
 Gleann Tornáin (Glentornan)
 Gleann Ualach (Glenhola)
 Luinneach (Lunniagh)
 Loch Caol (Loughkeel)
 Machaire Chlochair (Magheraclogher)
 Machaire Gathlán (Magheragallon ella Magheragallen)
 Mín an Chladaigh (Meenacladdy)
 Mín a Dubh (Meenaduff)
 Mín a Loch (Meenalough)
 Mín an Iolair (Meenaniller)
 Mín na Cuinge (Meenacuing)
 Mín Uí Bhaoill (Meenaweel)
 Port Uí Chuireáin (Curransport)
 Seascann Beag (Sheskinbeg)
 An Sloitheán (Sleghan)
 Srath na Corcra (Stranacorkra)
 An Tor (Torr)

Myndir

Ávísingar úteftir 
 Heimasíða: gaothdobhair.ie
 Gweedore, wikivoyage.org (enskt)

Býir í Írlandi
Marmennil

Marmennil er ein yvirnáttúrulig vera.

Hann er líkur fólki, men er góðan mun minni í vakstralagi; fingrarnir á honum eru langir. Hann livir  á havsbotni og ger útróðrarmonnum mein við at bíta agnið av onglunum og seta fast í botn, so at teir mega slíta snørini; verður hann krøktur, er hann so handa-fimur, at hann kann at loysa teymarnar undan snørinum og soleiðis sleppa undan at verða drigin upp  undir borð sum annar fiskur og tikin inn í bát.

Marmennilin gongur aftur í fleiri søgnum í Føroyum, m.a. í Elduvík. 

Marmennilin er fleiri ferðir avmyndaður av listamanninum William Heinesen, men er eisini at síggja á standmyndunum á grótkastinum uttanfyri bátahylin í Fuglafirði, umframt eisini at verða avmyndaður við standmynd í Elduvík, sum er gjørd av myndahøggara Hans Paula Olsen. Eisini hevur Annika Hoydal ein sang við sama navni.

 (1985) - Heygar og Dreygar - Avmyndaður á bandahúsa - Yggdrasil
 (1997) - Heitislag: Marmennil - á útgávuni Havið - Annika Hoydal
 (2004) - Portrið til heimin - 5 standmyndir í Fuglafirði avdúkaðar - Kunstgruppen 7*9*13
 (2020) - Standmynd í Elduvík avdúkað - Hans Pauli Olsen

Keldur 

Ævintýrverur
Fólkaminni
Torkil Beder

Petur Torkil Beder livdi frá 27. februar 1924 til 19. oktobur 2007. Torkil var prestur í Norðuroya eystara prestagjaldi (1954), til hann gjørdist prestur í Fuglafjarðar prestagjaldi (1956), og sat í embætinum til 1989, tá hann fór frá vegna sjúku.

Umframt at verða prestur, undirvísti Torkil eisini í Latíni á Miðnámsskúlanum á Kambsdali, var aktivur limur í skúlaráðnum í Fuglafjarðar Skúla í 30 ár, og nevndarlimur í Ítróttarfelagi Fuglafjarðar í árunum 1978 - 1979. Eisini hevur Torkil Beder verið í útgevandi nevnd fyri Kirkjublaðið, útgivið stuttsøgur í Mín jólabók, umframt at hava týtt nakrar av sálmunum í Sálmabók Føroya kirkju.

Torkil Beder hevur givið út bókina Mangt er millum himmal og jørð, saman við systkinnabarninum Erling Poulsen. Bókin snúði seg um pátrúgv, og var ein antologi av ymiskum frásagnum, sum teir savnaðu inn saman í árunum frammanundan útgávuna. Bókin varð prýdd við tekningum eftir Edward Fuglø listamálara. Seinni kom eisini bókin Meiri er millum himmal og jørð, sum varð útgivin av Erling Poulsen, við hjálp frá Torkili.

Útgávur 

1961 - Gleðihátíðin mikla, Mín jólabók, Bókadeild Føroya Lærarafelags
1988 - Oyndafjarðar kirkja 1838 - 1988, Meinigheitsráðið
1990 - Gleðin, hon er fødd í dag, Mín jólabók, Bókadeild Føroya Lærarafelags
1991 - Og ljósið skínur í myrkrinum, Mín jólabók, Bókadeild Føroya Lærarafelags
1994 - Orðið er hold, Mín jólabók, Bókadeild Føroya Lærarafelags
1995 - Gleðilig jól, Mín jólabók, Bókadeild Føroya Lærarafelags
Í oyðimørk burtur av slóðaum vegi. Evangeliskt sangsavn

Útgávur saman við øðrum 

1995 - Mangt er millum himmal og jørð, Bókadeild Føroya Lærarafelags (1995)
2000 - Meiri er millum himmal og jørð, Bókadeild Føroya Lærarafelags (2000)

Týðingar 

Í deyðans bondum Jesus lá. Sálmabók Føroya kirkju, sálmur 208 (M. Luther, 1524)
 Vár trúgv várt fasta álit er. Sálmabók Føroya kirkju, sálmur 478 (J.H. Schrader, 1731)
 Við nái í Guðs hjarta. Sálmabók Føroya kirkju, sálmur 502 (C.O. Rosenius, 1844)
 Statt upp, mín sál, á morgni fró. Sálmabók Føroya kirkju, sálmur 209 (W.A. Wexels, 1858)
 Guðs kirkjulið er heimsins størsta undur. Sálmabók Føroya kirkju, sálmur 248 (R. Fangen, 1942)
 O, Harri, hvønn skulu vit fara til?. Sálmabók Føroya kirkju, sálmur 476 (H.A. Tandberg, 1977)

Keldur 

Føðingar í 1924
Andlát í 2007
Føroyskir rithøvundar
Erling Poulsen

Thomas Erling Poulsen  (føddur 20. juni 1924 í Vági, deyður 22. november 2006)
var føroyskur lærari og rithøvundur. 

Erling Poulsen var útbúgvin lærari sum tók fyrra part av próvnum á Jonstrup Seminarium á sumri 1951 og annan part á Føroya Læraraskúla 1952. Hann varð fyrst vikarur í Vági og síðani lærari á sama staði í 36 ár til á sumri 1988. Hann gavst sum lærari av heilsubrekum og flutti til Havnar. 

Sum rithøvundur gav hann fleiri bøkur út. Millum hesar er bókin Mangt er millum himmal og jørð, sum hann útgav saman við systkinnabarninum Torkil Beder, og bókin Meiri er millum himmal og jørð, sum útkom nøkur ár eftir.

Útgávur (úrval)
 1991 - Víkarbyrgi
1991 - Grind og bátar í Vági 
 1992 - Laura, Immanuel og Aldan ganga burtur
 1995 - Smyrlarnir í strandfarasigling 
 1997 - Tjaldrið : fyrsta Tjaldrið hjá Skipafelagnum Føroyum
 1998 - Lopra : niðursetubygd og hvalastøð
 2000 - Marité
 2001 - Bjargingarbrøgd I
2002 - Bjargingarbrøgd II
 2004 - Loranstøðin við Eggjarnar

Útgávur saman við øðrum 
1995 - Mangt er millum himmal og jørð
2000 - Meiri er millum himmal og jørð

Keldur 

Føðingar í 1924
Andlát í 2006
Føroyskir rithøvundar
Hjáorð

Hjáorð  eru orð, sum verða sett hjá sagnorðum, lýsingarorðum, hjáorðum og fyrisetingum. 
Hjáorðini greiða frá, hvar, nær og hvussu okkurt er.

Dømi eru:
 Hvar?: her, higar, hagar, o.s.fr
 Nær?: nú, tá, árla, síðla, ongantíð, altíð, o.s.fr
 Hvussu?: væl, illa, o.s.fr

Hjáorðini kunnu býtast í seks høvuðsflokkar. 
Hesir eru:
 Staðarhjáorð 
 Tíðarhjáorð 
 Spurnarhjáorð 
 Munarhjáorð 
 Lýsingarhjáorð  
 Onnur hjáorð

Summi hjáorð verða stigbend.

Hygg eisini at
 Føroyskt mál - Hjáorð

Slóðir úteftir 
 Hjáorð á síðu 37 í bókini Stutt Mállæra (Anna Maria Reinert Jensen og Harry Davidsen), snar.fo
 Hjáorð á síðu 134 í bókini Mállæra (Paulivar Andreasen og Árni Dahl), Føroya Skúlabókagrunnur

Keldur 

Málfrøði
Orðaflokkar
Veikt bend sagnorð

Veikt bend sagnorð eru sagnorð, sum enda í 3. persóni í tátíð eintali við -di, -ti, -ði ella -aði (tvey ella fleiri stavilsi).

Dømi eru:
við -di:
  at gera – hann gjørdi
  at krevja – hon kravdi
  at telja – hann taldi
  at selja – hon seldi 
  at benda – hann bendi
  at senda – hon sendi
  at fylgja – hann fylgdi 
  at liva – hon livdi 
  at heingja – hann hongdi 
  at steingja – hann stongdi 
  at goyma – hon goymdi 
  at hoyra – hon hoyrdi 
  at spyrja – hann spurdi 
við -ti:
  at keypa – hann keypti
  at gifta – hon gifti
  at flyta – hann flutti 
við -ði
  at hava – hann hevði
  at leggja – hann legði 
  at siga – hon segði 
við -aði
  at tala – hann talaði
  at elska – hon elskaði
  at leita – hann leitaði 
  at skriva – hon skrivaði 
  at byrja – hann byrjaði

Les eisini 
 Sterkt bend sagnorð
 Ávirkandi sagnorð
 Óávirkandi sagnorð

Slóðir úteftir 
 Veikt bend sagnorð á síðu 37 í bókini Stutt Mállæra (Anna Maria Reinert Jensen og Harry Davidsen), snar.fo
 Veikt bend sagnorð á síðu 133 í bókini Mállæra (Paulivar Andreasen og Árni Dahl), Føroya Skúlabókagrunnur

Keldur 

Orðaflokkar
Silicium

Silicium ella silicon er eitt frumevni, ið hevur atomnummar 14 í skeiðbundnu skipaninini.

Frumevni
Kirundi

Kirundi, eisini kent undir heitinum rundi, er eitt bantumál ið verður tosað av í minsta lagi 9 milliónum fólkum í Eysturafrika (heilt ítøkiliga í Burundi og í pørtum av grannalondunum Tansania og Kongo-Kinshasa). Størsti parturin av teimum ið tala málið, búgva í Burundi, har næstan øll fólk duga at tosa kirundi. 

Málið er sera nær skilt við kinyarwanda, ið verður tosað av nærum øllum fólkum í grannalandinum Rwanda. Munurin ímillum hesi bæði málini er so lítil, at borgarar úr báðum londum kunnu samskifta nøkulunda hvør við annan. 

Kirundi er eitt av teimum trimum almennu málunum í Burundi og einasta tjóðarmál.

Ávísingar úteftir
Elizabeth E. Cox: Kirundi (á enskum)
Book I, Lessons 1-125, matana.de
Book II, Grammar, matana.de
Dictionary Kirundi-English / English-Kirundi, matana.de
What Languages Are Spoken In Burundi?, worldatlas.com

Viðmerkingar

Keldur

Bantumál
Burundi
Mál í Burundi
Tupelo (Mississippi)

Tupelo er sættstørsti býur í amerikanska stakríkinum Mississippi. 
Í býnum búgva fleiri enn 38 túsund fólk (2019).

Søga 
Býurin varð grundlagdur í fyrra helmingi av 19. øld, í einum øki har nógv trø av slagnum Tupelo vuksu. 
Hetta er í hvussu er søgan sum verður søgd.

Kend fólk 
Elvis Presley, amerikanskur sangari (1835-1977)

Myndir

Sí eisini 
 Mississippi
 Sambandsríki Amerika

Ávísing úteftir 
 Heimasíða: tupeloms.gov
 Tupelo, Mississippi, wikivoyage (á enskum)

Keldur 

Býir í Mississippi
Bowling Green (Kentucky)

Bowling Green er triðstørsti býur í amerikanska stakríkinum Kentucky.

Býurin liggur nakað miðskeiðis í Kentucky, um leið 100 kilometrar norðan fyri Nashville í Tennessee.
Í 2019 búðu fleiri enn 70 túsund fólk í býnum.

Áin Barren River rennur framvið býnum.

Søga
Evropeisk niðursetufólk búsettu seg her í økinum í seinna helmingi av 18. øld.
Býurin varð grundlagdur undir navninum Bolin Green í 1798.

Undir Amerikanska borgarakrígnum var 
Bowling Green fyribils høvuðsstaðurin hjá suðurstatssinnaðu stjórnini í Kentucky. 

Í 1906 varð lærdi háskúlin Western Kentucky University (WKU) stovnaður.

Bilverksmiðurin, sum framleiðir Chevrolet Corvette, er her í Bowling Green.

Myndir

Kend fólk
 Sam Bush, tónleikari
 Rand Paul, politikari

Vinarbýir
 Kawanishi, Hyogo, Japan
 Erfurt, Thüringen, Týskland

Ávísingar úteftir 
 Almenna heimasíða: bgky.org
Bowling Green (Kentucky), wikivoyage.org

Keldur 

Kentucky
Býir í Kentucky
Magdalena Andersson

Eva Magdalena Andersson (fødd 23. januar 1967 í Uppsala) 
er svenskur búskaparfrøðingur og politikari. Tíðliga í november 2021 gjørdist hon forkvinna í svenska Javnaðarflokkinum og seint í november mánaði varð hon vald tvær ferðir til forsætisráðfrú í Svøríki. Fyrstu ferð tann 24. november og aðru ferð tann 29. november. Hon er fyrsti kvinnuligi forsætisráðharri í Svøríki nakrantíð.
 
Magdalena Andersson hevur verið ríkisdagslimur fyri Sosialdemokratarnar síðan 29. september 2014 og fíggjarmálaráðfrú frá oktober 2014 til november 2021. 

Tann 4. november 2021 varð hon vald sum forkvinna í svenska Javnaðarflokkinum og harvið gjørdist hon valevni til sessin sum forsætisráðfrú.

Mikudagin 24. november 2021 varð hon fyri fyrstu ferð vald til forsætisráðfrú í Svøríki, men tá legði hon frá sær 7 tímar seinni, tí Umhvørvisflokkurin fór burturúr stjórnini. Tann 29. november varð hon umsíðir góðkend fyri aðru ferð í eina viku sum kvinna í forsætismálaráðnum, tá 101 limir av teimum 349 í Ríkisdegnum atkvøddu fyri henni, meðan 75 lótu vera við at atkvøða, og 173 atkvøddu ímóti henni. Harvið var Magdalena Andersson á øðrum sinni í fimm dagar vald til forsætisráðfrú í Svøríki – sum fyrsta kvinnan nakrantíð. Hon tók við embætinum sum forsætisráðfrú og leiðari fyri eina stjórn bara við Javnaðarflokkinum hin 30. november 2021. Magdalena Andersson tók við eftir Stefan Löfven, sum í summar boðaði frá, at hann fór at gevast í politikki. 

Hósdagin 15. september 2022 hevur hon biðið formannin í svenska Ríkisdegnum, um at loysa seg úr embætinum sum forsætisráðfrú, tí at borgarligi vongurin hevði vunnið svenska ríkisdagsvalið sunnudagin 11. september 2022 við 176 tingsessum móti 173.

Ávísingar úteftir
 Magdalena Andersson, regeringen.se
 Riksdagen.se - Magdalena Andersson, riksdagen.se
 Magdalena Andersson er aftur forsætisráðharri, kvf.fo, 29. november 2021

Keldur 

Svenskir politikarar
Socialdemokraterna
Føðingar í 1967
Stefan Löfven

Kjell Stefan Löfvén (føddur 21. juli 1957 í Stokkhólmi) 
er svenskur politikari og fyrrverandi forsætisráðharri Svøríkis. 
 
Hann var formaður fyri Socialdemokraterna frá 27. januar 2012 til 4. november 2021. 
Frá oktober 2014 til november 2021 hevur hann verið svenski forsætisráðharrin. 
Avloysarin bæði sum formaður og forsætisráðharri gjørdist Magdalena Andersson.

Ávísingar úteftir
 Stefan Löfven, regeringen.se
 Stefan Löfven, riksdagen.se
 Stefan Löfven, socialdemokraterna.se
 Stefan Löfven: "Sörvåge är hemma", allehanda.se

Keldur 

Svenskir politikarar
Socialdemokraterna
Føðingar í 1957
Guðni Th. Jóhannesson

Guðni Thorlacius Jóhannesson, føddur 26. juni 1968 í Reykjavík,  
er íslendskur søgufrøðingur og politikari. 
Hann er sitandi íslendski forsetin.

Guðni varð valdur við 39,1% av atkvøðunum sum landsins 6. forseti tann 25. juni 2016.
Hann tók við embætinum 1. august sama ár.

Guðni varð afturvaldur á forsetavalinum seint í juni 2020 við 92,2% av atkvøðunum.

Ávísingar úteftir
 Bjarni Mohr: Forsetin verður helst afturvaldur, kvf.fo
 Høgni Djurhuus: 90,4 prosent ætla at velja sitandi forseta, kvf.fo
Løgmaður sent íslendska forsetanum lukkuynski, vp.fo

Keldur 

Føðingar í 1968
Íslendskir forsetar
Forsetar
Carl Reiner

Carlton "Carl" Reiner (føddur 20. mars 1922 í Bronx, New York City, deyður 29. juni 2020 í Beverly Hills, Kalifornia)
var amerikanskur filmsleikstjóri, framleiðari, leikrithøvundur og sjónleikari.

Reiner er eitt sera kent navn innan filmsheimin. Millum annað hevur hann vunnið 9 Emmy-virðislønir og 1 Grammy-virðisløn.

Ávísingar úteftir
 Carl Reiner, imdb.com (á enskum)
 Carl Reiner, themoviedb.org (á enskum)
 Carl Reiner, svenskfilmdatabas.se (á svenskum)

Keldur 

Amerikanskir sjónleikarar
Føðingar í 1922
Andlát í 2020
Heini Olsen

Heini Olsen (føddur 2. juli 1930 Inni á Fjørð í Vestmanna) er útbúgvin verkfrøðingur úr Vestmanna. 
Foreldur: Dagmar og Haldor Olsen. 

Heini hevur sum verkfrøðingur arbeitt víða um heim, m.a. í Iran, Afghanistan, Zanzibar, Nigeria. m.a. fyri byggifyritøkuna Kampsax. Seinnu árini stóð Heini Olsen sum deildarleiðari fyri projektertandi vegadeildini hjá Landsverkfrøðinginum (nú: Landsverk) fyri stóru útbyggingini av føroyska vegakervinum. Heini hevur lýst lív sítt í endurminningarverkinum "Meg minnist - og ørminnist". 

 Meg minnist - og ørminnist 1 (1930 - 1948)
 Meg minnist - og ørminnist 2 (1949 - 1956)
 Trý túsund nætur og trinnar - millum mohammedsmenn og kvinnur (1956-57)

Ávísingar úteftir
 Heini Olsen, sprotin.fo

Keldur 

Føroyskir rithøvundar
Føðingar í 1930
Micheál Martin

Micheál Martin (írskt: Micheál Ó Máirtín; føddur 1. august 1960 í Cork) 
er írskur politikari. Síðan 27. juni 2020 er hann forsætisráðharri Írlands (írskt: Taoiseach). 

Hann var uttanrikisráðharri í Írlandi frá mai 2008 til januar 2011 og síðan januar 2011 hevur hann verið formaður fyri flokkin Fianna Fáil.

Ávísingar úteftir 
 Micheál Martin á heimasíðuni hjá flokkinum: Micheál Martin, fiannafail.ie (á enskum)

Keldur 

Írar
Írskir politikarar
Forsætisráðharrar í Írland
Føðingar í 1960
Greensboro, North Carolina

Greensboro (úttala: /ˈɡriːnzbʌroʊ/) er stórbýur í amerikanska lutstatinum North Carolina. 
Í 2019 búðu um leið 296 túsund fólk í býnum.
Hervið er Greensboro triðstørsti býur í North Carolina, bara Charlotte og høvuðsstaðurin Raleigh eru størri.

Søga 
Greensboro varð grundlagdur í 1808. Býurin er uppkallaður eftir amerikanska generalinum Nathanael Greene.

Ávísingar úteftir 
 Heimasíða: greensboro-nc.gov
 Greensboro, wikivoyage (á enskum)

Keldur 

North Carolina
Býir í North Carolina
Knoxville, Tennessee

Knoxville er stórbýur í amerikanska lutstatinum Tennessee. 
Í 2019 búðu um leið 187 túsund fólk í býnum.
Hervið er Knoxville størsti býur í eystara parti av lutstatinum og triðstørsti býur í Tennessee sum heild; bara Memphis og høvuðsstaðurin Nashville eru størri.

Áin Tennessee rennur tætt fram við miðbýnum.

Søga 
Knoxville varð grundlagdur í 1791. 
Býurin er uppkallaður eftir amerikanska heryvirmanninum Henry Knox.

Ávísingar úteftir 
 Heimasíða: cityofknoxville.org
 Knoxville, wikivoyage (á enskum)

Keldur 

Tennessee
Býir í Tennessee
Narendra Modi

Narendra Damodardas Modi (fæddur 17. september 1950) er indverskur stjórnmálamaður sem starfaði sem 14. og núverandi forsætisráðherra Indlands síðan 2014. Hann var aðalráðherra Gújarat frá 2001 til 2014 og er þingmaður Varanasi. Modi er meðlimur í Bharatiya Janata flokknum.

Keldur 

Indarar
Politikarar
Statsleiðarar
Føðingar í 1950
Blueberry

Blueberry kann sipa til:

 Teknirøðina Blueberry
 Tónleikabólkin Blueberry Jam Session

Fleiri týdningar
Richmond (Kentucky)

Richmond er sættstørsti býur í amerikanska stakríkinum Kentucky.
Býurin liggur í Bluegrass-øki, í eystara parti av lutstatinum, um leið 50 km sunnan fyri Lexington.

Í 2019 búðu í Richmond um leið 36 túsund fólk.
Lærdi háskúlin "Eastern Kentucky University" (EKU) er staddur í býnum.

Søga
Richmond varð grundlagdur í 1798. Býurin er uppkallaður eftir býnum Richmond í Virginia.

Kend fólk 
 Daniel Boone (1734-1820), amerikanskur slóðbrótari 
 Cassius Marcellus Clay (1810-1903), amerikanskur politikari

Ávísingar úteftir 
 www.richmond.ky.us
Richmond (Kentucky), wikivoyage.org (enskt)

Keldur 

Kentucky
Býir í Kentucky

en:Richmond, Virginia
nl:Richmond (Virginia)
Tennesseeá

Tennesseeá (enskt: Tennessee River) er ein á í eystara parti í USA. 

Áin er um leið 1049 km long.
Hon rennur gjøgnum stakríkini Tennessee, Alabama, Mississippi og Kentucky. 

Tennesseeá byrjar í Knoxville í eystara parti av lutstatinum Tennessee, 
har tvær áir (Holston River og  French Broad River) renna saman í eitt.
Í vestara parti í Kentucky, nærindis býnum Paducah, rennur áin út í Ohioánna. 
Tennesseeá er tann longsta tvørá av Ohioánni.

Ávísingar úteftir 
 Tennessee River System, tennesseeencyclopedia.net

Keldur 

Áir í USA
USA
Chattanooga, Tennessee

Chattanooga er fjórðstørsti býurin í amerikanska stakríkinum Tennessee. 

Býurin liggur í landsynningsparti av Tennessee, á markinum til grannastakríki Georgia, 216 km í ein landsynning úr Nashville og 180 km í ein útsynning úr Knoxville.

Tennesseeá rennur ígjøgnum býin.

Ávísingar úteftir 
 Almenna heimasíða: chattanooga.gov
 Chattanooga, Tennessee, tennesseeencyclopedia.net 
 Chattanooga (Tennessee), wikivoyage.org

Keldur 

Tennessee
Býir í Tennessee
SEV

{{Infobox company
| name = Elfelagið S.E.V.
| type = Interkommunalt lutafelag <ref>

Elfelagið SEV er eitt interkommunalt lutafelag  í Føroyum, sum veitir streym / elorku til føroyska samfelagið. SEV er felagsskapur, sum allar kommunur í Føroyum eiga, og sum harvið allir føroyingar eiga.

Søga
Elfelagið SEV varð stovnað í 1946. Navnið SEV kemur av fyrsta stavi í oyggjarnøvnunum Streymoy, Eysturoy, Vágar. Sev fevnir nú um alt landið.

Sí eisini
 Vatnorka í Føroyum
 Elektrisitetsverkið í Botni

Ávisingar úteftir 
Heimasíðan hjá SEV: sev.fo

Keldur 

Føroyskir felagsskapir
Búskapur
Vinnulív
Vinnufeløg
Jürgen Klopp

Jürgen Norbert Klopp (føddur 16. juni 1967 í Stuttgart) er ein týskur fótbóltsvenjari og fyrrverandi fótbóltsleikari. 
Síðan 2015 er hann høvuðsvenjari hjá enska Premier League liðnum Liverpool F.C..

Sum fótbóltsleikari hevur hann spælt í fleiri ár við ymiskum týskum fótbóltsfeløgum, m.a. við Eintracht Frankfurt II (1987–1988) og við Mainz 05 (1990–2001).

Í februar mánaði 2001 gjørdist hann venjari hjá Mainz 05. Sjey ár seinni, í 2008, skifti hann til Borussia Dortmund og tann 8. oktober 2015 tók hann við sum venjari í Liverpool.

Slóðir úteftir 
Jürgen Klopp profile, liverpoolfc.com (á enskum)

Keldur 

Føðingar í 1967
Týskir fótbóltsvenjarar
Týskarar
Týskir fótbóltsleikarar
Virgil van Dijk

Virgil van Dijk (niðurlendsk úttala: [vɑn ˈdɛik]; føddur 8. juli 1991 í Breda) er niðurlendskur fótbóltsspælari (verjuleikari). Síðan 1. januar 2018 hevur hann spælt fyri enska Premier League felagið Liverpool F.C.. Í mars 2018 gjørdist hann liðskiparin á niðurlendska landsliðnum.

Van Dijk skifti frá Southampton til Liverpool fyri 630 mió. kr (£75 mió.). Avtalan gjørdi hann til táverandi heimsins dýrasta verjuleikara.

Hann var kosin ársins leikari í Europa í 2019.

Ávísingar úteftir 
Virgil van Dijk - Defender, liverpoolfc.com (á enskum)
Liverpool agree deal to sign Virgil van Dijk, liverpoolfc.com

Keldur 

Niðurlendskir fótbóltsleikarar
Føðingar í 1991
Alisson

Alisson Ramses Becker (føddur 2. oktober 1992 í Novo Hamburgo, Brasil) 
er ein brasilskur fótbóltsleikari, ið spælir sum málverji fyri Liverpool F.C. og A-landsliðið hjá Brasil.

Slóðir úteftir
Alisson Becker, liverpoolfc.com (á enskum)

Keldur 

Føðingar í 1992
Brasilskir fótbóltsleikarar
Lone Dybkjær

Lone Dybkjær (fødd Lone Vincents, 23. mai 1940 í Frederiksberg, deyð 20. juli 2020 í Keypmannahavn (Bispebjerg)) var danskur verkfrøðingur og politikari (Radikale Venstre). 

Lone Dybkjær varð fyrstu ferð vald í Fólkatingið í 1973. Í 2009 boðaði hon frá, at hon ikki fór at stilla upp aftur. Hon tók seg úr Fólkatinginum í 2011. 

Hon var umhvørvismálaráðharri í donsku stjórnini (Poul Schlüter III) frá 1988 til 1990.
Í 1994 gjørdist hon limur í Evropatinginum, har hon sat til 2004. 

Lone Dybkjær var gift við Ib Dybkjær frá 1964 til 1980. Tey áttu tvey børn. 
Hon giftist í 1994 við fyrrverandi danska forsætismálaráðharranum Poul Nyrup Rasmussen, sum Lone var gift við til hon doyði..

Ávisingar úteftir 
 Lone Dybkjær deyð, kvf.fo, 21. juli 2020
 Lone Dybkjær (RV), ft.dk
Hyldest til Lone Dybkjær, radikale.dk

Keldur 

Danskir politikarar
Fólkatingslimir
Politikarar úr Radikale Venstre
Føðingar í 1940
Andlát í 2020
Stjórnin hjá Poul Schlüter II

Stjórnin hjá Poul Schlüter II hevur verið stjórn Danmarkar frá 10. september 1987 til 3. juni 1988. 

Onnur stjórnin hjá Poul Schlüter var ein samgonga millum hesar flokkar: Det Konservative Folkeparti (K), Venstre (V), Centrum-Demokraterne (CD), Kristeligt Folkeparti (KF).

Sí eisini 
 Danskir forsætisráðharrar

Ávisingar úteftir
Regeringen Poul Schlüter II, stm.dk

Keldur 

Danskar stjórnir
Danskur politikkur
1987
1988
Stjórnin hjá Poul Schlüter III

Stjórnin hjá Poul Schlüter III hevur verið stjórn Danmarkar frá 3. juni 1988 til 18. desember 1990. 

Stjórnin var ein samgonga millum Det Konservative Folkeparti (K), Venstre (V) og Radikale Venstre (RV).

Ávisingar úteftir
Regeringen Poul Schlüter III, stm.dk
Regeringer fra 1953 til i dag, stm.dk

Keldur 

Danskar stjórnir
Danskur politikkur
1988
1989
1990
Stjórnin hjá Poul Schlüter IV

Stjórnin hjá Poul Schlüter IV hevur verið stjórn Danmarkar frá 18. desember 1990 til 25. januar 1993. 

Fjórða stjórnin hjá Poul Schlüter var ein samgonga millum Det Konservative Folkeparti (K) og Radikale Venstre (RV).

Sí eisini 
 Danskir forsætisráðharrar

Ávisingar úteftir
Regeringen Poul Schlüter IV, stm.dk
Regeringer fra 1953 til i dag, stm.dk

Keldur 

Danskar stjórnir
Danskur politikkur
1990
1991
1992
1993
Stjórnin hjá Poul Nyrup Rasmussen I

Stjórnin hjá Poul Nyrup Rasmussen I hevur verið stjórn Danmarkar frá 25. januar 1993 til 27. september 1994. 

Fyrsta stjórnin hjá Poul Nyrup Rasmussen var ein samgonga millum Socialdemokraterne (S), Centrum-Demokraterne (CD), Radikale Venstre (RV) og Kristeligt Folkeparti (KF).

Sí eisini 
 Danskir forsætisráðharrar

Ávisingar úteftir
Regeringen Poul Nyrup Rasmussen I, stm.dk
Regeringer fra 1953 til i dag, stm.dk

Keldur 

Danskar stjórnir
Danskur politikkur
1993
1994